XO คาดรง.แห่งใหม่จ.ระยองผลิตเชิงพาณิช Q2/59 หนุนกำลังผลิตเพิ่มเท่าตัว
XO คาดรง.แห่งใหม่จ.ระยองผลิตเชิงพาณิช Q2/59 หนุนกำลังผลิตเพิ่มเท่าตัว
11 ก.ย. 2558

นายจิตติพร จันทรัช กรรมการผู้จัดการ บริษัทิ เอ็กโซติค ฟู้ด จำกัด (มหาชน) หรือ XO เปิดเผยว่า บริษัทฯ อยู่ระหว่างการก่อสร้างโรงงานแห่งใหม่ ที่นิคมอมตะซิตี้ จ.ระยอง คาดว่าจะสามารถผลิตเชิงพาณิชย์ ได้ในช่วงไตรมาส 2/59 และหากโรงงานก่อสร้างแล้วเสร็จ จะสนับสนุนให้บริษัทฯ มีกำลังการผลิตอีกเท่าตัว มาที่ประมาณ 1.4 ตัน/ 1 กะ (8ชั่วโมง) จากปัจจุบันอยู่ที่ 7 พันตัน/ 1 กะ ทั้งนี้เพื่อรองรับความต้องการซื้อที่เข้ามาอย่างต่อเนื่อง นอกจากนี้โรงงานดังกล่าวมีการใช้เทคโนโลยีที่ทันสมัย ทำให้ต้นทุนของบริษัทฯ ลดลงอย่างมีนัยสำคัญ
กรรมการผู้จัดการ XO กล่าวว่า บริษัทฯ คาดรายได้และกำไรสุทธิปีนี้จะใกล้เคียงกับปีก่อน จากเดิมที่เคยคาดไว้จะเติบโตราว 10-15% จากปีก่อนมีรายได้อยู่ที่ 738.81 ล้านบาท และกำไรสุทธิอยู่ที่ 86.20 ล้านบาท โดยบริษัทฯได้รับผลกระทบจากค่าเงินยูโรที่ปรับตัวอ่อนค่า แต่ก็มีการลดความเสี่ยงในเรื่องดังกล่าว ซึ่งได้เจรจากับลูกค้ารายหลักในยุโรปเพื่อเปลี่ยนยอดขายจากสกุลเงินยูโรเป็นเงินบาท และก็ได้รับผลดีจากลูกค้าเป็นอย่างดี
โดยปัจจุบันบริษัทฯมีรายได้จากการขายในสกุลเงินยูโรเหลือเพียง 23.55% ยอดขายเป็นสกุลเงินดอลลาร์สหรัฐฯ 27.42% และยอดขายเป็นเงินบาท 49.03% จากปีก่อนมียอดขายเป็นสกุลเงินยูโรเป็นหลักสูงถึง 72%
ทั้งนี้การดำเนินงานในครึ่งปีหลัง ยังเดินหน้าสร้างยอดขายอย่างต่อเนื่อง จากการขยายฐานลูกค้าไปยังประเทศใหม่เพิ่มเติมอีก และออกสินค้าใหม่ ตอบสนองลูกค้าในกลุ่มคนรักสุขภาพมากขึ้น เน้นที่ไม่ใส่ผงชูรสเอาใจลูกค้ากลุ่มรักสุขภาพ ขณะที่ล่าสุด บริษัทฯ ก็ได้ลูกค้าใหม่ จากประเทศฮ่องกงเขามาเพิ่มเติม และมีออเดอร์เข้ามาพอสมควร
นอกจากนี้ผลประกอบการในช่วงไตรมาส 3/58 คาดว่าจะต่ำกว่าไตรมาส 2/58 เนื่องด้วยช่วงไตรมาสดังกล่าวเป็นช่วงไฮซีซั่นของธุรกิจ เห็นได้จากการเติบโตย้อนหลังจะเป็นไตรมาสที่ดีที่สุด มียอดจำหน่ายมากที่สุด
               